
Ministru kabineta noteikumi Nr. 833
Rīgā 2024. gada 17. decembrī (prot. Nr. 53 35. §)
Grozījumi Ministru kabineta 2023. gada 24. oktobra noteikumos Nr. 604 "Kārtība, kādā kontrolē un apkaro salmonelozi un citas ar pārtikas produktiem pārnēsājamas infekcijas slimības mājputnu ganāmpulkos, kas paredzēti pārtikas produktu iegūšanai nelielā apjomā un tiešai piegādei galapatērētājam"
Izdoti saskaņā ar Veterinārmedicīnas likuma 25. panta 4., 8. un 12. punktu un Pārtikas aprites uzraudzības likuma 8. panta piekto un desmito daļu
· 1. Izdarīt Ministru kabineta 2023. gada 24. oktobra noteikumos Nr. 604 "Kārtība, kādā kontrolē un apkaro salmonelozi un citas ar pārtikas produktiem pārnēsājamas infekcijas slimības mājputnu ganāmpulkos, kas paredzēti pārtikas produktu iegūšanai nelielā apjomā un tiešai piegādei galapatērētājam" (Latvijas Vēstnesis, 2023, 211. nr.) šādus grozījumus:
· 1.1. izteikt 2.9. apakšpunktu šādā redakcijā:
· "2.9. novietne – jebkura Lauku atbalsta dienesta lauksaimniecības dzīvnieku, ganāmpulku un novietņu reģistrā (turpmāk – Lauku atbalsta dienesta reģistrs) reģistrēta telpa, būve vai āra apstākļos norobežota vide vai vieta mājputnu turēšanai;";
· 1.2. izteikt 12.1. apakšpunktu šādā redakcijā:
· "12.1. Lauku atbalsta dienestam – elektroniski;";
· 1.3. izteikt 13.2. apakšpunktu šādā redakcijā:
· "13.2. vienas darbdienas laikā nosaka un reģistrē Lauku atbalsta dienesta reģistrā mājputnu un no tiem iegūto pārtikas produktu izplatīšanas pagaidu ierobežojumus uz laiku, līdz saņemti šo noteikumu 13.1. apakšpunktā minēto ārpuskārtas kontroles paraugu trīs secīgi negatīvi laboratorisko izmeklējumu rezultāti.";
· 1.4. izteikt 15. punktu šādā redakcijā:
· "15. Lauku atbalsta dienests no nacionālās references laboratorijas saņemtos laboratorisko izmeklējumu rezultātus triju darbdienu laikā reģistrē Lauku atbalsta dienesta reģistrā.";
· 1.5. izteikt 27. punktu šādā redakcijā:
· "27. Dienesta attiecīgā teritoriālā struktūrvienība triju darbdienu laikā pēc šo noteikumu 26. punktā minēto laboratorisko izmeklējumu rezultātu saņemšanas tos reģistrē Lauku atbalsta dienesta reģistrā.";
· 1.6. izteikt 31.3. apakšpunktu šādā redakcijā:
· "31.3. novietnei nosaka un reģistrē Lauku atbalsta dienesta reģistrā mājputnu un no tiem iegūto pārtikas produktu izplatīšanas pagaidu ierobežojumus uz laiku, līdz saņemts šo noteikumu 31.2. apakšpunktā minētā ārpuskārtas kontroles parauga negatīvs laboratorisko izmeklējumu rezultāts.";
· 1.7. izteikt 55. punktu šādā redakcijā:
· "55. Izglītības centrs piecu darbdienu laikā pēc apliecības izdošanas to reģistrē Lauku atbalsta dienesta reģistrā, norādot apliecības izdošanas datumu, un atzīmē, ka dzīvnieku īpašnieks vai turētājs ir apguvis mācību programmu un ir tiesīgs ņemt paškontroles paraugus."
· 2. Noteikumi stājas spēkā 2025. gada 1. janvārī.

